Publication: Magyar Közlöny
Issue: MK-2000-82 (Year: 2000, Number: 82)
Era: 1990-2004
Section: 7 A 1991. évi II. törvény alapján a felszámolási eljárás közzétételekor
Paragraph Index: 377

1. Saját számlán lévő értékpapírok értéke Ezen a soron kell összegezni a részletező sorokban meghatározott értékpapírok értékét a következő bontásban. Az e) a könyv szerinti érték oszlopban a befektetési szolgáltató könyveiben nyilvántartott (év végi átértékeléssel módosított bekerülési) értéket kell kimutatni. A f) oszlopban a piaci érték a tőzsdei papíroknál a napi záróárfolyamon számított érték. A nyílt végű befektetési jegyeket a hivatalosan közzétett nettó eszközérték alapján kell értékelni. Az árfolyamérték a tőzsdén kívüli értékpapíroknál likvid értékpapírok esetén a beszámolási időszak utolsó kötési értéke, illetve ennek hiányában a beszámolási időszak alatti nyilvános ajánlatok közül a legjobb eladási árfolyam. A nem likvid állampapírok esetében az árfolyamérték a befektetési vállalkozás által számított hozamgörbe, vagy az ÁKK által közzétett referenciahozamok segítségével a fordulónapra diszkontált érték. (A befektetési vállalkozás által számított árfolyam nem lehet magasabb, mint az ÁKK referenciahozamok segítségével számított érték.) Nem likvid egyéb értékpapírok és a letétek esetében a nyilvántartási értéket kell feltüntetni. A g) oszlopban kimutatandó eltérés a könyv szerinti értékkel csökkentett piaci értéket jelenti. A 11—15. sorokban a forintban denominált értékpapírokat (állampapír, részvény, kárpótlási jegy, kötvény, befektetési jegy csoportosításban) kell összesíteni, és a részletező sorok megnevezése szerint kimutatni. 2000/82. szám A 12.3 OTC részvények sorban nem kell jelenteni a zárt körűen kibocsátott, vagy tőzsdén kívüli kereskedelemben egyéb okból nem forgalmazott papírokat. A 16. sor a külföldi devizában denominált értékpapírokat tartalmazza. A 16.1 OECD országok által kibocsátott állampapírok sorban a magyar állam (illetve az MNB) által külföldön kibocsátott állampapírokat is szerepeltetni kell. A 16.2 Egyéb értékpapír, befektetési eszköz sornak a devizabelföldi kibocsátók külföldön forgalomba hozott értékpapírjait is tartalmazni kell. A külföldi devizában denominált értékpapírok értékét forintban kell megadni, az átváltási árfolyam a befektetési szolgáltatóra vonatkozó számviteli előírásokban, illetve számviteli politikájában meghatározott devizaárfolyam. Amennyiben nincs meghatározva a deviza árfolyama, akkor a jelentett napra vonatkozó MNB által publikált, hivatalos devizaárfolyamot kell figyelembe venni. A 17 Egyéb értékpapírok sorban kell a zártkörűen kibocsátott, illetve a fenti kategóriákba nem sorolható értékpapírokat kimutatni. Mint nem likvid értékpapírokat könyv szerinti értéken kell szerepeltetni.

Source: https://magyarkozlony.hu/hivatalos-lapok/e57b817d5d110b9a3d7a9b00eb71e8fe04e25044/dokumentumok/d47d314b371d0bb789e80a8b422eea88586fef88/letoltes